## DIROSAT
Journal of Islamic Studies
Volume 1, No. 2, Juli - Desember 2016 ISSN: 2541-1667 (P) 2541-1675 (E)
JAWATAN KHALIFAH:
ANALISIS MENGENAI KEHUJAHAN

## SHAYKH MUHAMMAD MAR‘ Ī DALAM KARYANYA LIM Ā DH Ā IKHTARTU MADHHAB AL-SH Ī ‘AH
MAAFI HUSIN BIN ALI AMRAN
ZAKARIA STAPA JAWIAH DAKIR Mohd Arif Nazri
Institut Islam Hadhari, Universiti Kebangsaan Malaysia, 43600 UKM Bangi, Selangor, Malaysia
Email: maaf i husin@gmail.com
Abstrak: Salah satu persoalan pelik yang dihadapi umat Islam sesaat setelah Nabi Muhammad SAW wafat adalah tentang siapa yang berhak menduduki jabatan khalifah. Sekalipun Abu Bakr r.a. yang kemudian terpilih untuk menjadi khalifah, namun kelompok Shi‘ah terus meyakini bahwa yang berhak atas jabatan tersebut sebetulnya adalah Ali r.a. Shaykh Muhammad Mar‘i
126 - 140 |    Maafi Husin Bin Ali Amran, dkk, Jawatan Khalifah
adalah seorang ulama Shi‘ah yang berargumen untuk mendukung klaim kekhalifahan Ali tersebut dalam karyanya, Lim ā dh ā Ikhtartu Madhhab al- Sh ī ‘ah. Argumentasi tersebut didasarkan atas penafsiran ā yat al-tabl ī ghdalam surah al-M ā ’idah dan hadis Ghad ī r Khum. Artikel ini berupaya untuk menguji argumen-argumen  tersebut berdasarkan  kaidah-kaidah tafsir al-Qur’an dan penilaian hadis yang dikemukakan oleh para ulama Ahl al-Sunnah wa al-Jama‘ah. Melalui pengujian tersebut, artikel ini menyimpulkan bahwa metode yang digunakan Shaykh Muhammad Mar‘ ī saat menafsirkan ā yat al-tabl ī ghtidak tepat karena ayat itu tidak dengan tegas menunjukkan hak Ali untuk diangkat menjadi khalifah sepeninggal Nabi Muhammad SAW. Selain itu, penelitian ini juga membuktikan bahwa hadis Ghad ī r Khum berkualitas da‘if sehingga tidak bisa dijadikan hujjah dalam persoalan ini.
Kata Kunci : Ā yat al-tabl ī gh , Shaykh Muhammad Mar‘ ī , surah al-M ā ’idah , khalifah, Shi‘ah.
Abstract: One of the most complicated problems faced by Muslim community shortly after the death of prophet Muhammad PBUH was about who to be elected as the khalifah. Abu Bakr was appointed fi nally as khalifah after Muhammad PBUH. But the Shi‘ites persist in arguing that Ali is the most eligible personto be khalifah.Shaykh Muhammad Mar‘i is one among the Shi‘ites scholars who defended the claim of Ali’s eligibility to be khalifah in his seminal work, Lim ā dh ā Ikhtartu Madhhab al-Sh ī ‘ah. His arguments are based on the interpretation of ā yat al-tabl ī ghin Surah al-M ā ’idah as well as the hadith of Ghad ī r Khum. This article is an attempt to appraise critically those arguments according to the rules of Qur’anic exegesis and the principles of hadith evaluation proposed by scholars of Ahl al-Sunnah wa al-Jama‘ah. Based on these critical appraisals, the study reveals that his interpretation of ā yat al-tabl ī gh is simply inaccurate. There is clearly no indication in ā yat al-tabl ī ghof Ali’s eligibility to be khalifah after the death of Muhammad PBUH. Moreover, the study also proves that the hadith of Ghad ī r Khum is too weak to be used as the basis for the above-mentioned claim of the Shi‘ite.
Keywords: Ā yat al-tabl ī gh , Shaykh Muhammad Mar‘ ī , surah al-M ā ’idah , khalifah, Shi’ah.
PENDAHULUAN O rang ramai di Asia banyak memperkatakan tentang Shi‘ah atau lebih tepat ialah bahaya ancaman Shi‘ah. Walaupun fahaman dan Mazhab Shi‘ah telah ujud selari dengan perkembangan Islam terutamanya di Iran, tetapi dengan beberapa insiden yang berlaku beberapa tahun ini, maka isu Shi‘ah terus mendapat perhatian umum.
Di sisi lain, perkembangan Shi‘ah di Iran dan pengekportan fahaman Shi‘ah ke seluruh dunia selari dengan perkembangan politik, perdagangan, pendidikan dan imigrasi orang-orang Iran ke seluruh dunia. Maka mereka telah mengembangkan fahaman Shi‘ah di tempat di mana mereka bermastautin. Ini juga dilakukan terhadap para pelajar-pelajar Malaysia yang menuntut di luar negeri. Shi‘ah di Malaysia yang dikatakan kini sebagai satu ancaman kepada keselamatan negara dan akidah umat Islam yang menganut Mazhab Sunnah. Akhir sekali tentang enakmen dalam undang-undang yang menyekat perkembangan Shi‘ah di Malaysia.
Dari sudut sejarah, Shi‘ah bermula pada zaman Umar bin al-Khattab diikuti Uthman bin A f fan dan kemuncaknya pada zaman Saidina Ali. Pada ketika itu keadaan politik tidak stabil di zaman pemerintahan khalifah ke empat, Saidina Ali bin Abi Talib. Terdapat pendapat yang mengatakan, seorang Yahudi bernama Abdullah bin Saba’ yang berasal dari Yaman sentiasa mencari jalan untuk mengujudkan perselisihan sesama orang Islam. Ini termasuklah dengan mengambil kesempatan dalam peristiwa fi tnah pembunuhan Khalifah Umar yang dibunuh oleh orang Islam sendiri. Selain itu mengujudkan kumpulan yang begitu taksub dengan kepimpinan Saidina Ali. Namun Saidina Ali sendiri tidak menyukai orang yang begitu mendewa-dewakannya dan marah serta memerangi terhadap golongan ini. Abdullah bin Saba’ akhirnya melarikan diri ke Parsi.
Dalam  kertas  kerja  ini,  penulis  akan  mengupas ā yat  al-tabl ī gh yang telah  dikemukakan  olehShaykh  Muhammad  Mar‘ ī dalam  karyanya,  ayat inimerupakan  di  antara  dalil  dan  hujah  bagi  orang-orang  Shi‘ah  untuk menegakkan idiologi keaqidahan mereka, ayat ini juga menurut pandangan Shi‘ah merupakan pembuktian bahawa fahaman mereka adalah benar kerana ianya bersumber dari ayat al-Qur’an dan al-Hadis. Bagi orang-orang Shi‘ah di Asia khususnya di Indonesia dan Malaysia, dalam menegakkan idiologi Shi‘ah
128 - 140 |    Maafi Husin Bin Ali Amran, dkk, Jawatan Khalifah
mereka, ā yat al-tabl ī gh merupakan senjata dakwah untuk mempengaruhi orang-orang awam menerima mazhab mereka. Kalau dilihat melalui buku- buku karangan orang-orang Shi‘ah, berdialog dan berdebat, ā yat al-tabl ī gh tidak akan terlepas dari kehujahan mereka, kerana ayat tersebut petunjuk bagi mereka bahawa mazhab Shi‘ah adalah benar.
Persoalan Khalifah ialah konteks perbahasan yang dimaksudkan oleh Shaykh  Muhammad  Mar‘ ī , siapakah  yang  berhak  menjawat  kedudukan Khalifah Umat Islam selepas kewafatan Rasulullah sallallahu alaihi wasallam, adakah Abu Bakar, Umar dan Uthman atau Ahl al-Bayt Rasulullah yang terdiri daripada Ali dan keturunannya radiallahu anhum?
Shaykh  Muhammad  Mar‘ ī mendakwa  bahawa  kekhalifahan  Ali  dan keturunannya telah ditentukan oleh al-Qur’an dan al-Sunnah. Kajian ini akan merestorasikan dakwaan atau hujah yang beliau bina daripada ayat al-Qur’an juga hadith Rasulullah SAW. Ayat-ayat al-Qur’an dan hadith ini juga adalah yang paling masyhur diperhujahkan oleh beliau dan yang paling memberi kesan kepada masyarakat awam Ahl al-Sunnah.
Oleh kerana itu, sebelum penulis kemukakan perbahasan, penulis akan menceritakan biogra fi Shaykh Muhammad Mar‘ ī sebagai perbandingan dan perlengkapan  dalam  isu  yang  ditimbulkan.  Beliau  adalah  seorang  ulama Shi‘ah yang dilahirkan pada tahun 1344H/1894 M di kampung Unsu di wilayah Antakiyyah. Sejak kecil beliau tinggal bersama ayahnya untuk mempelajari al-Qur’an dan membantu meringankan sebahagian kerja-kerja harian. Beliau amat  gemar  mendampingi  para  ulama  dan  berbakti  kepadanya  menurut kemampuan beliau. 1
Di Universiti Al-Azhar, beliau menuntut berbagai-bagai ilmu pengetahun daripada shaykh-shaykh Al-Azhar yang termasyhur seperti al-’Allamah al- Akbar  Shaykh  Mustafa  al-Maraghi,  Rektor  Universiti  Al-Azhar  dan  Ketua Majlis Islam, al-‘Allamah al-Kabir Shaykh Muhammad Abu Taha al-Mihni, al- ‘Allamah al-Kabir Shaykh Rahim dan ulama Al-Azhar yang lain. 2 Setelah tamat pengajian dengan memperoleh beberapa ijazah yang tinggi dari Universiti
1 Muhammad Mar‘ ī al-Amin al-Antaki. Lim ā dh ā Ikhtartu Madhhab al-Sh ī ‘ah . (Beyrut. Mu`asasah al-a’lami. t.th).
2 Ibid
Al-Azhar. Beberapa orang yang terkemuka di Mesir meminta supaya mereka menjadi pensyarah di Universiti Al-Azhar, namun beliau menolak tawaran tersebut disebabkan negara mereka lebih memerlukan beliau. Beliau kembali ke negaranya dan bertugas sebagai imam sembahyang jama’ah dan jumaat, mengajar, memberi fatwa dan sharahan selama lima belas tahun. 3
Ā Y A T AL-TABL Ī GH DALAM PERSFEKTIF SHAYKH MUHAMMAD MAR‘
Ī
Dalam  perbahasan  ini,  penulis  mendapati  bagi  penghujahan  Shaykh Muhammad Mar‘ ī di dalam kitabnya yang seterusnya adalah ke atas sepotong ayat yang mereka namakan ā yat al-tabl ī gh. Kerana ia merujuk kepada perkataan Balagh ( غلب ) dalam ayat 67 surah al-M ā ’idah sebagaimana fi rman Allah yang bermaksud:
Wahai Rasul Allah! Sampaikanlah apa yang telah diturunkan kepadamu dari Tuhanmu; dan jika engkau tidak melakukannya (dengan menyampaikan semuanya), maka bermakna tiadalah engkau menyampaikan perutusannya; dan  Allah  jualah  akan  memeliharamu  dari  (kejahatan)  manusia. Sesungguhnya Allah tidak memberi hidayah petunjuk kepada kaum yang ka fi r.
Beliau menjadikan ayat di atas sabagai hujah dan dalil yang bersandarkan dengan merujuk kepada kata-kata Abu Sa’id al-Khudri r.a, bahawa ayat ini diturunkan berkenaan Ali bin Abi Talib r.a , mengarah kepada perlantikan beliau sebagai khalifah umat Islam di sebuah tempat bernama Ghad ī r Khum .
Perlantikan ini terkenal dengan gelaran khutbah Ghad ī r Khum .
Secara  lebih  mendalam,apabila  Rasulullah  SAW  menyedari  bahawa tugasnya menyampaikan syari’at Allah SWT sudah hampir selesai, baginda ingin melantik Ali bin Abi Talib sebagai khalifah pengganti. Perlantikan ini ingin baginda umumkan ketika perlaksanaan Haji Wida’ memandangkan pada saat itu majoriti umat Islam semuanya berhimpun di satu tempat yang sama. Namun baginda ketakutan untuk mengumumkannya kerana menjangkakan bantahan daripada umat Islam, khasnya para sahabat baginda. Ketakutan baginda ini tidak diterima sebagai satu alasan di sisi Allah. Dalam perjalanan balik dari Haji Wida’, ketika di satu lembah bernama Ghad ī r Khum , Allah
130 - 140 |    Maafi Husin Bin Ali Amran, dkk, Jawatan Khalifah
menurunkan perintah kepada Rasul-Nya untuk tetap teguh mengumumkan perlantikan tersebut. 4 Allah ber fi rman yang bermaksud:
“Wahai Rasul Allah! Sampaikanlah apa yang telah diturunkan kepadamu dari Tuhanmu; dan jika engkau tidak melakukannya (dengan menyampaikan semuanya), maka bermakna tiadalah engkau menyampaikan perutusanNya; dan  Allah  jualah  akan  memeliharamu  dari  (kejahatan)  manusia. Sesungguhnya Allah tidak memberi hidayah petunjuk kepada kaum yang kaf i r.” yakni jika kamu, wahai Muhammad, tidak mengumumkan perlantikan tersebut, bererti kamu tidak menyampaikan syari‘at-Nya secara lengkap. “ Dan Allah memeliharamu dari (kejahatan) manusia” Allah akan memelihara kamu, wahai Muhammad, daripada para sahabat kamu yang membantah perlantikan yang akan diumumkan itu.
Berdasarkan perintah Allah ini, Rasulullah terus berkhutbah di hadapan orang  ramai  sambil  mengangkat  tangan  Ali  dan  bersabda: Barangsiapa menjadikan aku Mawlanya, maka Ali adalah Mawlanya. Khutbah ini baginda sampaikan  selepas  solat  Zuhur  dalam  suasana  panas  terik,  menandakan kepentingannya yang tidak boleh dilengahkan lagi. 5
Demikianlah kesimpulan bagi penjelasan beliau dalam menggunakan ayat 67 surah al-M ā ’idah sebagai hujah dan dalil di atas pelantikan kekhalifahan Ali r.a ketika berada di lembah yang bernama Ghad ī r Khum .

## METODOLOGI SHAYKH MUHAMMAD MAR‘ Ī
Berdasarkan kepada kehujahan Shaykh Muhammad Mar‘ ī , pengulis telah menemukan satu kebiasaan bagi beliau untuk memaksa nas-nas al-Qur’an dan al-Sunnah agar ia khusus ditujukan kepada Ahl al-Bayt iaitu Ali, Fatimah, Hasan dan Husain r.a. namun apabila dikaji seluruh ayat al-Qur’an al-Karim, tidak ada satu jua ayat yang secara khusus membicarakan hak kekhalifahan Ahl al-Bayt ke atas umat Islam ini. Demikian juga, tidak ada satu jua hadith sahih yang menerangkan hak kepimpinan Ahl al-Bayt ke atas umat Islam. Adapun dalil dan hujah yang dikemukakan oleh beliau dari pelbagai ayat dan hadis bertujuan untuk mengangkat diri mereka sebagai golongan yang benar dan
4 Ibid
5 Ibid
Dirosat Vol 1 No 2, Juli-Desember 2016    | 131 - 140
ahl al-Bayt sebagai khalifah yang hak. 6 Padahal ayat dan hadis yang mereka kemukakan semuanya berbentuk umum dan tidak khusus merujuk kepada ahl al-Bayt mahupun subjek khalifah.
Adapun metodologi yang digunapakai oleh Shaykh Muhammad Mar‘ ī di dalam kitabnya berkenaan ā yat al-tabl ī gh ialah: Mengkhususkan nas yang pada asalnya berbentuk umum, Mengkhususkan perbahasan berdasarkan sebab turun dan kelahiran nas, Adakalanya darjat hadith dinilai sahih dengan merujuk kepada pensahihan al-Hakim di dalam kitabnya al-Mustadrak .

## METODOLOGI AHL AL-SUNNAH
Ahl al-Sunnah memiliki satu kaedah yang konsisten di dalam memahami dan berinteraksi dengan Nas-Nas al-Qur’an dan al-Sunnah, iaitu pertama, setiap Nas hendaklah diambil berdasarkan bentuknya yang asal melainkan wujud  petunjuk  lain  yang  mengubah  bentuk  asal  tersebut. 7 Kedua,  tidak mengkhususkan  Nas  yang  umum  atau  mengumumkan  Nas  yang  khusus terhadap memahami ayat al-Qur’an dan al-Sunnah. 8
Oleh kerana itu, jika seandainya Allah mengkehendaki hak kekhalifahan berada di tangan ahl al-Bayt , khasnya Ali bin Abi Talib, Allah akan menurunkan Nas yang berbentuk khusus lagi tepat bagi menetapkan kekhalifahan mereka sehingga tidak timbul apa-apa kesamaran atau salah faham. Ini sebagaimana tindakan  Allah  mengkhususkan  kepimpinan  kepada  Nabi  Daud  a.s  dan menetapkan kerajaannya, sebagaimana fi rman Allah yang bermaksud ( Sad : 26):
“Wahai Daud, sesungguhnya Kami telah menjadikanmu khalifah di bumi, maka jalankanlah hukum di antara manusia dengan (hukum syariat) yang benar (yang diwahyukan kepadamu)”.
Kemudian Allah secara khusus menetapkan Nabi Sulaiman a.s sebagai pewaris Nabi Daud a.s, fi rman Allah yang bermaksud ( al-Naml :16):
6 Ibid
7 al-Imam Badr al-Din Muhammad bin ‘Abd Allah al-Zarkashi. Al-Burh ā n fī ‘Ul ū m al-Qur’ ā n . (Beyrut Lubnan: Dar al-Jail. 1988).
8 Muhammad Ali Al-Sabuni. Al-Tiby ā n f i ‘Ul ū m al-Qur’ ā n . (Makkah al-Mukarramah: Dar al-Irsyad. 1987).
132 - 140 |    Maafi Husin Bin Ali Amran, dkk, Jawatan Khalifah
“Dan  Nabi  Sulaiman  mewarisi  (pangkat  kenabian  dan  kerajaan)  Nabi Daud”.
Demikian juga, apabila Allah hendak menerangkan bahawa Muhammad adalah Rasul-Nya, Allah menerangkannya dengan jelas lagi tepat sebagaimana fi rman-Nya yang bermaksud ( al-Fath : 29):
“Nabi Muhammad (s.a.w) ialah Rasul Allah”.
Jumhur Ulama berpendapat bahawa suatu ibarat itu harus dilihat dari segi keumuman lafaz bukan dari kekhususannya ( صوصخب ﻻ ظفّللا مومعب ةﱪعلا بب ّسلا ). Ini adalah pendapat yang sahih. 9 Di dalam al-Sunnah yang sahih, yang wujud hanyalah beberapa hadis yang berbentuk doa, harapan, peringatan, anjuran dan pesanan Rasulullah SAW terhadap ahl al-Bayt baginda. Semua ini tiada yang berbentuk mengkhususkan dan menetapkan jawatan khalifah ke atas ahl al-Bayt baginda. Oleh kerana ketiadaan ini, ahl al-Sunnah tidak mengkhususkan dan menetapkan jawatan khalifah kepada ahl al-Bayt kerana setiap Nas hendaklah diambil berdasarkan bentuknya yang asal melainkan wujud petunjuk lain yang mengubah bentuk tersebut. 10
Oleh kerana itu, adapun asb ā b al-nuz ū l bagi sebuah ayat al-Qur’an tidak berperanan mengkhususkannya jika ayat itu sendiri diturunkan dalam bentuk yang umum kerana asb ā b al-nuz ū l hanya berperanan membantu kefahaman perbicaraan ayat. 11 dan pensahihan hadith oleh al-Hakim juga hanya dapat diterima jika ia disemak dan dipersetujui oleh ahli hadith yang lain kerana faktor bermudah-mudahan merupakan manhaj asas al-Hakim dalam menghimpun hadith-hadith.
ANALISIS TERHADAP Ā YAT AL-TABL Ī GH MENURUT AHL AL-SUNNAH
Penulis akan memberikan penjelasan menurut pandangan Ulama ahl al- Sunnah wa al-Jama’ah bahawa sejauh mana kebenaran penghujahan Shaykh Muhammad Mar‘ ī ke atas Ā yat al-tabl ī gh di atas pelantikan sebagai khalifah ketika berada di lembah yang bernama Ghad ī r Khum . Oleh kerana itu, penulis
9 Muhammad Ali Al-Sabuni. Al-Tiby ā n f i ‘Ul ū m al-Qur’ ā n . 10 al-Imam Badr al-Din Muhammad bin ‘Abd Allah al-Zarkashi. Al-Burh ā n fī ‘Ul ū m al-Qur’ ā n . 11 Muhammad Ali Al-Sabuni. Al-Tiby ā n f i ‘Ul ū m al-Qur’ ā n ., Ibid 39)
akan membahagikannya kepada dua persoalan atau perbahasan iaitu pertama, menilai kedudukan hadis yang mengatakan ayat 67 surah al-M ā ’idah turun untuk mengarahkan perlantikan Ali sebagai khalifah. Kedua, mengkaji maksud sebenar ayat 67 surah al-M ā ’idah .

## Perbahasan pertama
Penulis akan menilai kedudukan hadis yang mengatakan ayat 67 surah al- M ā ’idah turun untuk mengarahkan perlantikan Ali sebagai khalifah, adapun hadis yang dirujuk oleh beliau untuk menghujahkan ayat 67 surah al-M ā ’idah sebagaimana sabda Rasulullah SAWmelalui kata-kata Abu Sa’id al-Khudri, r.a yang bermaksud: 12
“Daripada Abu Sa’id al-Khudri , dia berkata: Diturunkan ayat ini: “Wahai Rasul Allah! Sampaikanlah apa yang telah diturunkan kepadamu dari Tuhanmu” [ al-M ā ’idah 5:67] ke atas Rasulullah SAW pada Hari Ghad ī r Khum berkenaan Ali bin Abi Talib.”
Sanad riwayat adalah da’if. Ia dikeluarkan oleh Ibn AbiHatim di dalam Ta f s ī r al-Qur’ ā n al-’A ẓī m , n.h: 6609 (ta f sir ayat 67 surah al-M ā ’idah ) , al-Wahidi di dalam Asb ā b al-Nuz ū l, hlm. 233 (ayat 67 surah al-M ā ’idah ) dan Ibn ‘Asakir di dalam T ā r ī kh Dimasq al-Kubr ā , jil. 45, hlm. 179 (biograf i Ali bin Abi Talib) , kesemuanya dengan sanad yang berpangkal kepada Ali bin Abbas, daripada al-’Amasi, daripada ‘Atiyah, daripada Abu Sa’id al-Khudri.
‘Atiyah, beliau ialah ‘Atiyah bin Sa’ad Abu al-Hasan al-’Au fi , seorang Shi‘ah daripada Kufah. Beliau dihukum da’if oleh Hisham, Yahya bin Sa’id al-Qathan, Ahmad bin Hanbal, Sufyan al-Thauri, Abu Zar’ah al-Razi, Ibn Ma’in, AbuHatim al-Razi, al-Nasa’i, al-Jauzajani, Ibn ‘Adi, Abu Daud, Ibn Hibban, al-Dar al-Qutni dan lain-lain lagi. Selain itu beliau masyhur dengan sifat tadl ī s yang amat buruk. ‘Uqaili, Al-Ha fi z Abi Ja’far Muhammad bin Amru bin Musa bin Himad al-Maki, Kit ā b al- Ḍ u‘a fā ’ al-Kab ī r, biogra fi n.h: 1392, 1998. 13 Ibn Hajar al-’Asqalani, al-Ha fi z
12 Muhammad Mar‘ ī , Lim ā dh ā Ikhtartu Madhhab al-Sh ī ‘ah 13 Al-Ha fi z Abi Ja’far Muhammad bin Amru bin Musa bin Himad al-Maki‘UqailI. Kit ā bal- Ḍ u‘a fā ’ al-Kab ī r. (Bayrut: Dar al-Kutub al-Ilmiyyah, 1998).
134 - 140 |    Maafi Husin Bin Ali Amran, dkk, Jawatan Khalifah
Ahmad bin Ali bin Muhammad, Ṭ abaq ā t al-Mudallis ī n, biogra fi n.h: 122, 1983 M. 14
Ibn Hajar Al-’Asqalani, al-Ha fi z Ahmad bin Ali binMuhammad, Ta ḥ r ī r Taqr ī b al-Tahdh ī b, biogra fi n.h: 4616, 1995 M. Berdasarkan kecacatan tersebut, riwayat ini ditolak bukan sahaja kerana keda’ifan dan sifat tadl ī s ‘Atiyah, tetapi juga kerana di sisi disiplin hadis ahl al-Sunnah, riwayat yang dibawa oleh seorang Shi‘ah demi kepentingan mazhabnya adalah tertolak. ‘Atiyah sememangnya terkenal menyandarkan riwayat-riwayat Shi‘iyyat.
Selain Ibn AbiHatim, al-Wahididan Ibn ‘Asakir, al-Suyuti di dalam al-Durr al-Manth ū r , jil. 2, hlm. 528 (ta f sir ayat 67 surah al-M ā ’idah ) juga menyandarkan riwayat yang mengatakan ayat 67 surah al-M ā ’idah turun berkenaan Ali kepada Ibn Marduyah. Namun rujukan kepada sumber ini tidak wujud pada masa kini. Sementara itu al-Ha fi z al-Haskaniturut mengemukakan beberapa riwayat yang senada di dalam Shaw ā hid al-Tanz ī l , n.h: 243-250 dengan sanad yang sebahagian besarnya adalah cacat manakala bakinya terdiri daripada para perawi yang tidak ditemui status al-Jar ḥ wa al-Ta’d ī l nya. Al-Ha fi z al-Haskani sendiri tidak menerangkan status riwayat-riwayat yang dikeluarkannya. Justeru mencukupilah kita dengan takhr ī j serta rumusan al-Alusi r.h (1275H) berikut ini, ketika mengulas riwayat-riwayat Ghad ī r Khum yang berkaitan dengan ayat 67 surah al-M ā ’idah: 15
“Dan anda sedia mengetahui bahawa khabar-khabar berkenaan peristiwa Ghad ī r Khum yang padanya terdapat perintah perlantikan (Ali sebagai) khalifah adalah tidak Sahih di sisi ahl al-Sunnah , bahkan tidak diterima asal-usul kelahirannya.”
Demikian takhr ī j ke  atas  riwayat  yang  mengatakan  ayat  67  surah al- M ā ’idah turun untuk mengarahkan perlantikan Ali sebagai khalifah. Riwayat tersebut  sebenarnya  tertolak  kerana  ia  dibawa  oleh  seorang  perawi  yang bermazhab Shi‘ah . Lebih dari itu, jika kita mengkaji maksud sebenar ayat 67
14 al-Ha fi z Ahmad bin ‘Ali bin Muhammad Ibn Hajar al-’Asqalani. Tabaq ā t al-Mudallis ī n. (‘Amman: Maktabah al- Manar. 1983).
15 Shihab al-Din al-Sayyid Mahmud al-Alusial-Baghdadi. R ūḥ al-Ma‘ ā n īfī Ta f s ī r al-Qur’ ā n al-‘A ẓī m wa al-Sab‘i al-Math ā n ī . Beyrut Lubnan: Dar al-Kutub al-Ilmiyyah. 1994. & Ahmad bin ‘abd al-Halim bin ‘Abd al-Salam bin Taimiyyah al-Harani Abu al-’Abbas Taqi al-Din. Minh ā j al-Sunnahal-Nabawiyyah fī Naqd Kal ā m al-Sh ī ‘ah al-Qadariyyah. (al-Su’udiyyah: Wazarah al-Ta’lim. 1986).
surah al-M ā ’idah , ia sebenarnya tidak memiliki apa-apa kaitan dengan subjek perlantikan khalifah.

## Perbahasan kedua
Penulis ini akan mengkaji maksud sebenar ayat 67 surah al-M ā ’idah , Ayat tersebut berbentuk umum maka ia difahami secara umum juga. Firman Allah: ‘ sampaikanlah’ ( غلب ) ‘ apa yang telah diturunkan’ ( لزنأ ام ) dan ‘risalah-Nya’ ( هتلاسر ) adalah umum merujuk kepada perintah menyampaikan seluruh syari’at Islam (Ibn Kathir, 2006). Sebagaimana Muhammad Ali al-Sabuni memberi penekanan dalam kitabnya bahawa asbab al-Nuzul bagi sebuah ayat al-Qur’an tidak berperanan mengkhususkannya jika ayat itu sendiri diturunkan dalam bentuk yang umum. Hikmahnya supaya perbicaraan ayat dapat mencakupi semua  generasi  manusia  dan  suasana  sehinggalah  ke  hari  Kiamat. Asb ā b al-Nuz ū l hanya berperanan membantu kefahaman perbicaraan ayat. Ibnu Taimiyyah berpendapat bahawa Ilmu asb ā b al-Nuz ū l bertujuan membantu dalam memahami ayat, kerana ilmu tentang sebab akan menimbulkan ilmu tentang akibat. 16
Ibn Kathir di dalam kitabnya Ta f s ī r al-Qur’ ā n al-‘A ẓī m mengulas (Ibn Kathir, 2006):
”Umatnya  telah  memberi  kesaksian  bahawa  risalah  itu  baginda  telah sampaikan dan amanat telah ditunaikan. Baginda bertanya kepada mereka di dalam satu pertemuan yang besar iaitu khutbah Haji Wada’. Sahabat yang hadir waktu itu lebih kurang 40,000 orang, sebagaimana terdapat dalam sebuah hadis yang sahih, diriwayatkan oleh Muslim, dari Jabir bin Abdillah. Rasulullah SAW di dalam khutbah baginda telah berkata: Wahai sekalian manusia, kami semua ini bertanggaung jawab. Bagaimanakah pendapat kamu? Mereka menjawab: kami naik saksi bahawa engkau telah melakukan nasehat. Mendengar jawaban tersebut, Rasulullah mengangkat kepalanya dan menadah tangannya ke langit lalu menghadap mereka semua, kemudian baginda berkata: Ya tuhanku, bukankah aku sudah sampaikan”.
Oleh kerana itu, menurut hemat penulis bahawa ayat 67 surah al-M ā ’idah tersebut membuktikan Rasulullah telah melaksanakan risalahnya dengan
16 Muhammad Ali Al-Sabuni. Al-Tiby ā n f i ‘Ul ū m al-Qur’ ā n .
136 - 140 |    Maafi Husin Bin Ali Amran, dkk, Jawatan Khalifah
sempurna di saksikan oleh 40.000 dari kalangan para sahabatnya. Ketika itu tidak ada satu ayat ataupun satu hadis sahih yang menyebut secara khusus risalah memberi maksud melantik Ali bin Abi Talib sebagai khalifah pengganti. Kekeliruan tafsiran Shaykh Muhammad Mar‘ ī menunjukkan beliau kurang memahami maksud sebenar ayat. Hakikatnya adalah mudah untuk Allah SWT ber fi rman sedemikian, umpama:
“Wahai Rasul Allah! Sampaikanlah perlantikan Ali sebagai khalifah pengganti kamu.”
Muhammad Quraish Shihab di dalam kitabnya Ta f sir al-Mishbah: Pesan,
Kesan dan Keserasian al-Qur’an mengulas: 17
“Di sisi lain, apakah objek yang diperintahkan untuk disampaikan tidak disebut oleh ayat ini. Mengapa tidak disebut jika ia sedemikian penting? Atau yang berlaku di sini adalah kaedah yang menyatakan: Apabila satu kalimat tidak menyebut objeknya, maka objeknya menjadi segala sesuatu yang dapat dicakup olehnya.” “Sebagai contoh, jika di hadapan anda terhidang aneka makanan, kemudian anda dipersilakan makan (oleh tuan rumah) tanpa menyebut makanan tertentu, maka itu bererti bahwa anda dipersilakan makan segala apa yang terhidang tanpa sebarang pengecualian.” “Demikian juga di sini (dalam ayat ini). (Perintah) “Sampaikanlah” ( غلب ) disebut dengan tidak menyebut objeknya, maka ia bererti segala sesuatu yang berkaitan dengan penyampaian ajaran agama.”
Menarik untuk diperhatikan soalan Quraish Shihab: Mengapa tidak disebut jika ia sedemikian penting? Di sini Quraish Shihab merujuk kepada hujah Shi‘ah yang berkata ayat 67 surah al-M ā ’idah diturunkan bagi memerintahkan Rasulullah akan satu hal yang penting, iaitu perlantikan ‘Ali sebagai khalifah. Kemudian Quraish Shihab bertanya, jika hal perlantikan tersebut sedemikian penting  maka  kenapa  ia  tidak  disebut  sendiri  oleh  Allah  dalam  ayat  ini? Hakikatnya adalah mudah untuk Allah SWT ber fi rman sedemikian, umpama:
“Wahai Rasul Allah! Sampaikanlah perlantikan ‘Ali sebagai khalifah pengganti kamu.”
17 Muhammad Quraish Shihab. Ta f sir al-Mishbah: pesan, kesan dan keserasian al-Qur’an . (Jakarta: Lentera Hati. 2009).
Kalaupun  Allah  SWT  ber fi rman  dalam  bentuk  yang  khusus  untuk menerangkan  jawatan  khalifah  seseorang  adalah  mudah  bagi  Allah, sebagaimana Allah telah melakukannya beberapa kali di dalam al-Qur’an. Di antaranya ialah tindakan mengkhususkan jawatan khalifah kepada Nabi Daud a.s dan menetapkan kerajaannya, sebagaimana fi rman Allah Yang bermaksud ( Sad : 26):
Wahai Daud, sesungguhnya Kami telah menjadikanmu khalifah di bumi, maka jalankanlah hukum di antara manusia dengan (hukum syariat) yang benar (yang diwahyukan kepadamu).
fi rman Allah Yang bermaksud ( al-Naml :16):
Dan Nabi Sulaiman mewarisi (pangkat kenabian dan kerajaan) Nabi Daud.
Selain  keumuman  perkataan ‘sampaikanlah’ ( غلب ) ‘apa  yang  telah diturunkan’ ( لزنأ ام ) dan ‘risalah-Nya’ ( هتلاسر ), terdapat petunjuk lain yang mena fi kan dakwaan bahawa ayat 67 surah al-M ā ’idah diturunkan berkaitan dengan perlantikan Ali sebagai khalifah di Ghad ī r Khum . Petunjuk ini terdapat pada fi rman Allah: ( سانلا نم كمصعي هللاو ) yang bermaksud: ‘dan Allah jualah akan memeliharamu daripada manusia’. Siapakah yang dimaksudkan dengan manusia ( سانلا ) yang akan Allah peliharakan untuk Rasul-Nya Muhammad SAW? Jawapannya terdapat pada penghujung ayat 67 surah al-M ā ’idah tersebut:
Sesungguhnya Allah tidak memberi petunjuk kepada kaum yang kaf i r. 18
Al-Zamakhshari di dalam kitabnya al-Kashsh āf ‘an Haq ā ’iq al-Tanz ī l wa ‘Uy ū n al-Aq ā w ī l fī Wuj ū h al-Ta’w ī l mengulas: 19
“Dan (yang dimaksudkan dengan) “manusia” ialah orang ka fi r berdalilkan fi rman Allah: Sesungguhnya Allah tidak memberi petunjuk kepada kaum yang kaf i r.”
Seandainya ayat 67 surah al-M ā ’idah ini merujuk kepada perintah perlan- tikan Ali sebagai khalifah, ia tidak akan membicarakan tentang orang-orang ka fi r tetapi khusus berkenaan orang-orang yang beriman. Ini kerana seorang khalifah
18 Shihab al-Din al-Sayyid Mahmud al-Alusial-Baghdadi. R ūḥ al-Ma‘ ā n īfī Ta f s ī r al-Qur’ ā n...
19 Abial-Qasim Mahmud bin ‘Umar al-Khawarizmi al-Zamakhshari. al-Kashsh āf ‘an Ḥ aq ā ’iq al-Tanz ī l wa ‘Uy ū n al-Aq ā w ī l fī Wuj ū h al-Ta’w ī l. (Beyrut Lubnan: Dar Ihya` al-Turath al-’Arabi. 1997).
138 - 140 |    Maafi Husin Bin Ali Amran, dkk, Jawatan Khalifah
adalah pemimpin, penjaga dan pengurus hal ehwal agama dan kehidupan orang-orang yang beriman. Merupakan satu kesia-siaan membicarakan urusan perlantikan khalifah D ā r al-Isl ā m dengan orang ka fi r.
Oleh itu apabila Allah ber fi rman secara umum, bererti yang dikehen- daki  oleh-Nya  adalah  pemahaman  yang  secara  umum.  Tidak  boleh mengkhususkannya kepada hal-hal diatas perlantikan Ali sebagai khalifah kerana Allah tidak mengkehendaki pengkhususan tersebut.

## PENUTUP
Shaykh Muhammad Mar‘ ī seorang ulama Shi‘ah yang dilahirkan pada tahun 1344H/1894 M di kampung Unsu di wilayah Antakiyyah. Adapun metodologi yang digunapakai oleh Shaykh Muhammad Mar‘ ī di dalam kitabnya berkenaan ā yat al-tabl ī gh ialah: mengkhususkan nas yang pada asalnya berbentuk umum, mengkhususkan perbahasan berdasarkan sebab turun dan kelahiran nas. Adakalanya darjat hadith dinilai sahih dengan merujuk kepada pensahihan al-Hakim  di  dalam  kitabnya  al-Mustadrak.  Namunbegitu  ahl  al-Sunnah memiliki satu kaedah yang konsisten di dalam memahami dan berinteraksi dengan Nas-Nas al-Qur’an dan al-Sunnah, iaitu pertama, setiap Nas hendaklah diambil berdasarkan bentuknya yang asal melainkan wujud petunjuk lain yang mengubah bentuk asal tersebut. Kedua, tidak mengkhususkan Nas yang umum atau mengumumkan Nas yang khusus terhadap memahami ayat al- Qur’an dan al-Sunnah. Adapun ayat 67 surah al-M ā ’idah merujuk kepada misi dakwah Rasulullah kepada orang ka fi r, ia tidak memiliki apa-apa kaitan dengan perlantikan Ali sebagai khalifah. Kedua, asb ā b al-nuz ū l bagi sebuah ayat al- Qur’an tidak berperanan mengkhususkannya jika ayat itu sendiri diturunkan dalam bentuk yang umum. Ketiga, adapun sabda Rasulullah SAWmelalui kata- kata Abu Sa’id al-Khudri, r.a mempunyai Sanad riwayat yang da’if. Keempat, ‘Atiyah sememangnya terkenal menyandarkan riwayat-riwayat Sh ī ‘iyy ā t kerana beliau adalah seorang Shi‘ah.

## Daftar Pustaka
al-Antaki, Muhammad Mar‘ ī al-Amin. Lim ā dh ā Ikhtartu Madhhab al-Sh ī ‘ah.
Beyrut. Mu`asasah al-a’lami. t.th.
Al-Qur’an al-Karim. al-Alusi, Shihab al-Din al-Sayyid Mahmud al-Alusial-Baghdadi. R ūḥ al-Ma‘ ā n īfī Ta f s ī r al-Qur’ ā n al-‘A ẓī m wa al-Sab‘i al-Math ā n ī . Beyrut Lubnan: Dar al- Kutub al-Ilmiyyah. 1994.
Ibn Hajar al-’Asqalani, al-Ha fi z Ahmad bin ‘Ali bin Muhammad. Tabaq ā t al- Mudallis ī n. ‘Amman: Maktabah al- Manar . 1983.
Ibn Taimiyyah, Ahmad bin ‘abd al-Halim bin ‘Abd al-Salam bin Taimiyyah al- Harani Abu al-’Abbas Taqi al-Din. Minh ā j al-Sunnahal-Nabawiyyah fī Naqd Kal ā m al-Sh ī ‘ah al-Qadariyyah . al-Su’udiyyah: Wazarah al-Ta’lim. 1986.
Shihab, Muhammad Quraish. Ta f sir al-Mishbah: pesan, kesan dan keserasian al-Qur’an. Jakarta: Lentera Hati. 2009.
Al-Sabuni, Muhammad Ali. Al-Tiby ā n f i ‘Ul ū m al-Qur’ ā n. Makkah al-Mukarramah: Dar al-Irsyad. 1987.
‘UqailI, Al-Ha fi z Abi Ja’far Muhammad bin Amru bin Musa bin Himad al-Maki.
Kit ā bal- Ḍ u‘a fā ’ al-Kab ī r. Bayrut: Dar al-Kutub al-Ilmiyyah. 1998. al-Zamakhshari, Abial-Qasim Mahmud bin ‘Umar al-Khawarizmi. al-Kashsh āf ‘an Ḥ aq ā ’iq al-Tanz ī l wa ‘Uy ū n al-Aq ā w ī l fī Wuj ū h al-Ta’w ī l. Beyrut Lubnan:
Dar Ihya` al-Turath al-’Arabi. 1997. al-Zarkashi, al-Imam Badr al-Din Muhammad bin ‘Abd Allah. Al-Burh ā n fī ‘Ul ū m al-Qur’ ā n. Beyrut Lubnan: Dar al-Jail. 1988.